kalixlouiis/myanmar-wikipedia-corpus huggingface dataset:
စီအိုင်အေဒါရိုက်တာဟောင်း ဂျော့ချ်တဲန်နက် နှင့် သူ၏ လက်ထောက်ဟောင်း ဂျွန် အီး မက်လာ့ဖ်လင်းတို့က ၎င်းတို့အနေဖြင့် Curveball ၏ စစ်မှန်မှုနှင့်ပတ်သက်ပြီး သံသယဖြစ်ဖွယ်ရာများကို စစ်မဖြစ်ခင်မီ၌ သတိပြုမထားမိခဲ့ကြောင်း ကြေညာခဲ့သည်။
သို့သော် “ဆင့်ကဲလမ်းညွှန်မှု ကွင်းဆက်အတွင်းက လူတိုင်း ဘာဖြစ်သွားခဲ့သလဲဆိုတာ သိနေခဲ့ကြပါတယ်” ဟု စီအိုင်အေ ဥရောပဌာနခွဲ၏ အကြီးအကဲဟောင်း တိုင်လာဒရမ်ဟယ်လာက လော့စ်အန်ဂျလိစ်တိုင်းမ်စ်သတင်းစာထံ ဖွင့်ဟခဲ့သည်။
လုပ်ကြံဖန်တီးမှုအား ဝန်ခံခြင်း ၂၀၁၁ ဖေဖော်ဝါရီလ၌ ရာဖိအာမက်အာလ်ဝမ်အာလ်-ဂျနာဘီက အီရတ်၏ လျှို့ဝှက်ဇီဝလက်နက်များပရိုဂရမ်အကြောင်း ဇာတ်လမ်းကို လိမ်လည်ခဲ့သည်ဟု ပထမဆုံးအကြိမ် ဝန်ခံခဲ့သည်။
အီရတ်စစ်ပွဲအတွက် အကြောင်းပြချက်တခုအဖြစ် သူ၏ လိမ်ဆင်ကို အသုံးပြုခဲ့သည်အား အံ့အားတကြီးဖြစ်ခဲ့ရသော်လည်း လုပ်ကြံဖန်တီးမှုများကြောင့် ဆဒမ်ဟူစိန်အား ဖြုတ်ချနိုင်ခဲ့သည်ကို ဂုဏ်ယူသည်ဟုလည်း သူက ဝန်ခံထွက်ဆိုသည်။
ဒေးနစ်ရှ် ရုပ်ရှင်ဇတ်ကား The Man Who Lied the World Into War အရ မှတ်တမ်းတင်သူများက သူ့အား ရှာဖွေနိုင်ခဲ့ပြီး သူ့နိုင်ငံအသစ်မှ လုံခြုံရေးနှင့်စပိုင်အဖွဲ့ အကြီးအကဲအား မေးခွန်းထုတ်ခဲ့ပြီးနောက်တွင် "အလုပ်" (မှတ်တမ်းတင်သူများက တွေ့ရှိ ဖော်ပြခဲ့သော ကုမ္ပဏီ၌ သူ၏ ရာထူးနေရာကို "မားကတ်တင်းကျွမ်းကျင်" ဟု ဖုံးကွယ်ထား) နှင့် "တိုက်ခန်းနှင့်လစာ" လက်လွတ်ခဲ့ရသည်။
လူမှုထောက်ပံ့ရေး အိပ်ခန်း ၁ ခန်းပါ တိုက်ခန်း နှင့် လူမှုဖူလုံရေးအကူအညီ-လစာသာ ရရှိတော့သည့် အချိန်တွင် ပေါင်ငွေ ၄ သောင်းဖြင့် တွေ့ဆုံမေးမြန်းမှုပြုရန် မှတ်တမ်းတင်သူများထံ သူက ကမ်းလှမ်းခဲ့တော့သည်။
သူ့အပြောအရ လစဉ် လစာငွေ ပေါင် ၃၀၀၀ ဖြင့် ၁၉၉၉/၂၀၀၀ ခုနှစ်မှစတင်ကာ သူနှင့် "အမည်ခံကုမ္ပဏီ” တို့အကြား ချုပ်ဆိုထားသော ၁၅ နှစ်တာစာချုပ် ၁ စောင်ကို သက်သေပြနိုင်သည့် စာရွက်စာတမ်းများကိုလည်း သူက ပြသခဲ့သည်။
"Curveball" အမည်တွင်ခဲ့ခြင်း အီရတ်သတင်းပေးက အမေရိကန်များအား လိုလားခြင်းမရှိသည့်အတွက်ဟု ဆိုကာ ဂျာမဏီထောက်လှမ်းရေးအဖွဲ့ (BND) က ၎င်းအား "အပြာရောင်" သတင်းပေးအဖြစ်သတ်မှတ်ခဲ့ရာ ယင်းမှာ ဂျာမန်များအနေဖြင့် အမေရိကန်တို့ ၎င်းထံဆက်သွယ်မှု အား ခွင့်ပြုလိမ့်မည်မဟုတ်ဟု အဓိပ္ပာယ်ရသည် (အနီရောင် သတင်းပေးများအား အမေရိကန် နှင့် ဆက်သွယ်ရန် ခွင့်ပြုထား သည်) နောက်ပိုင်းအထောက်အထားများအရ ၎င်းမှာ အမေရိကန်လိုလားသူဖြစ်ပြီး ဂျာမန်တို့က သတင်းပေးကို စောင့်ကြပ် ထိန်းသိမ်းထားလိုသောကြောင့် ဖြစ်သည်။
အမေရိကန်ထောက်လှမ်းရေးအေဂျင်စီများထံ ဂျာမန်တို့က သတင်းလက်ဆင့်ကမ်း ခဲ့ပြီး အမည်ဝှက် "Curveball" ဟု သတင်းပေးအား မှည့်ခေါ်ခဲ့သည်။
အမေရိကန်အသုံးအနှုန်းဖြစ်သော်လည်း ယင်းစာလုံး တီထွင်မှုမပြုခဲ့ဟု အမေရိကန်တို့က ငြင်းဆိုသောကြောင့် မူလဇဇ်မြစ်မှာ ရေရာမှု မရှိချေ။
စကားဝှက်၏ အရင်းစာလုံး "ball" ကို စစ်အေးကာလအတွင်း လက်နက်များနှင့် ပတ်သက်၍ သတင်းပေးနိုင်သူများနှင့် ဆက်သွယ်ရာ၌ အသုံးပြုခဲ့ကြသည်။
ကဏ္ဍ:၁၉၆၈ မွေးဖွားသူများ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:လှည့်စားခြင်း။
ဦးထွန်းသူရသက်သည် မြန်မာနိုင်ငံသား နည်းပညာရှင် နှင့် စီးပွားရေးလုပ်ငန်းရှင် တစ်ဦးဖြစ်သည်။
https://today-myanmar.com/dr-tun-thura-thet-of-myanmar-information-technology-pte-ltd/ ပညာရေး ဦးထွန်းသူရသက် သည် ၁၉၉၅ ခုနှစ်တွင် ဩစတြေးလျားနိုင်ငံ၊ ပတ်မြို့ရှိ Curtin University of Technology မှ Bachelor of Commerce ဘွဲ့ နှင့် ၁၉၉၉ ခုနှစ်တွင် ရန်ကုန်စီးပွားရေးတက္ကသိုလ် မှ Master of Business Administration ဘွဲ့ တို့ကို ရရှိခဲ့သည်။
https://www.myanmarinsider.com/this-month-myanmar-insider-took-a-peek-at-one-of-yangons-businessman/ သူသည် စင်္ကာပူနိုင်ငံရှိ Nanyang Technological University တွင် အာဆီယံ ပညာသင်ဆု (ASEAN Scholarship) ဖြင့် ၂၀၀၆ ခုနှစ်တွင် Master of Science နှင့် ၂၀၀၉ ခုနှစ်တွင် Doctor of Philosophy (PhD) ဘွဲ့ တို့ကို ရရှိခဲ့သည်။
လုပ်ငန်းများ သူသည် စင်္ကာပူအခြေစိုက် Nirvasoft Pte Ltd https://sicc.com.sg/events/the-future-is-autonomous-trends-in-business-ai-and-agentic-models-reshaping-enterprises/ နည်းပညာကုမ္ပဏီ၏ အမှုဆောင်အရာရှိချုပ် ဖြစ်သည်။
https://aierasean.org/media/7ယင်းအပြင် မြန်မာနိုင်ငံ၏ နည်းပညာကုမ္ပဏီတစ်ခုဖြစ်သည့် Myanmar Information Technology (MIT) Pte Ltdhttps://www.pcworld.com/article/452415/decadesold-bets-in-myanmars-tech-industry-finally-reap-rewards.html ကို တည်ထောင်ထားသည့်အပြင်၊ https://web.archive.org/web/20191116113544/https://www.mmtimes.com/news/embrace-technology-better-tomorrow-says-technopreneur.html Myanmar ICT Development Corporation (MICT Park) ၏ တည်ထောင်သူနှင့် ဦးဆောင်ဒါရိုက်တာ တစ်ဦး အဖြစ် လုပ်ကိုင်နေသည်။
https://www.rsaconference.com/experts/dr-tun-thura-thet အခြားအလုပ်အကိုင်များ ဦးထွန်းသူရသက်သည် မလေးရှားနိုင်ငံရှိ Multimedia University ၌ Adjunct Professor အဖြစ် တာဝန်ယူထားသည်။
သူသည် ရန်ကုန်စီးပွားရေးတက္ကသိုလ်၊ မိတ္ထီလာစီးပွားရေးတက္ကသိုလ် နှင့် ရန်ကုန်ကွန်ပျူတာတက္ကသိုလ် တို့တွင် ဖွင့်လှစ်သည့် Master of Business၊ Executive Master of Business၊ Master of Banking and Finance နှင့် Master of Computer Science ပရိုဂရမ်များတွင် သင်ကြားပေးမှုလည်း ပြုလုပ်သည်။
https://knowledge.wharton.upenn.edu/article/rushing-myanmar-will-foreign-investments-pay/ ရရှိသောဆု ၂၀၂၁ ခုနှစ်တွင် NTU Alumni Achievement Award ကို ချီးမြှင့်ခံခဲ့ရသည်။
https://www.researchgate.net/scientific-contributions/Tun-Thura-Thet-70530015 ကိုးကား ပြင်ပလင့်များ ACM ဒီဂျစ်တယ်စာကြည့်တိုက် ယခုလအတွင်း Myanmar Insider သည်ရန်ကုန်ရှိစီးပွားရေးလုပ်ငန်းရှင်တစ် ဦး ကို ပြသခဲ့သည်။
Myanmar Insider ဆယ်စုနှစ်ပေါင်းများစွာကြာခဲ့ပြီဖြစ်သောမြန်မာ့စက်မှုလုပ်ငန်းတွင်လောင်းကစားခြင်းမှအကျိုးကျေးဇူးများရရှိခဲ့သည် http://pacling.ucsy.edu.mm/ Category:မြန်မာ စီးပွားရေး ပညာရှင်များ ကဏ္ဍ:သက်ရှိထင်ရှားပုဂ္ဂိုလ်များ ကဏ္ဍ:၁၉၇၂ မွေးဖွားသူများ ကဏ္ဍ:မြန်မာ စီးပွားရေးလုပ်ကိုင်သူများ။
ကျွန်းနက်များကို ကချင်ပြည်နယ်မိုးကောင်းမြို့နယ်အတွင်း ကရင်ပြည်နယ် မြဝတီနား တဝိုက်ပေါက်ရောက်ပြီး ရှမ်းပြည်နယ် မိုးမိတ်အနီးတဝိုက်နှင့်မြန်မာနိူင်ငံရှိ ရေနံမြေနှင့်ဆက်စပ်နေသော မကွေး ၊ရေနံချောင်း၊ချောက်၊ကလေးစသည့် ဒေသများတွင် ရှားပါးစွာ ပေါက်ရောက်သည်။
ကျွန်းနက်သည်မူလအစက ကျွန်းဖိုပင် ဖြစ်သော်လည်း ရေနံမြေ၏ အောက်ခံမြေဆီလွာနှင့် ကျောက်အလွာကြောင့် သက်တမ်းရင့်လာသည့်အခါကျွန်းနက် အဖြစ်သို့ပြောင်းလဲသွားသည့် သယောင်ရှိသည်။
ဂမ္ဘီရအနွယ်ဝင် သစ်ပင် ဖြစ်သောကြောင့် တော်ရုံတန်ရုံ တွေ့ရှိဖို့ မလွယ်ကူပေ။
သိဒ္ဓိဝင် ဂမ္ဘီရ သစ်တစ်မျိုးဖြစ်သဖြင့် မြန်မာ့ရိုးရာ အယူအရ ထိုက်တဲ့သူထံအလိုလိုရောက်လာတတ်တယ် ၊ ထိုက်သူသာ ကိုင်ဆောင် အသုံးပြုနိုင်တယ်လို့အဆိုရှိတယ်။
ဘုန်းကြီးသော ဆရာတော်ဘုရားကြီးများလည်း ကျွန်းနက်ဆင်းတုတော်များ မှာယူ ပူဇော်လေ့ရှိပါတယ်။
ကိုးနဝင်း ကျွန်းနက် ကျွန်း = (၂) တနင်္လာနံ နက် = (၇) စနေနံ ပေါင်း = (၉)ကိုးနဝင်းမိပါတယ်။
ထို့ကြောင့် ခုနှစ်ရက်သားသမီးများ အတွက် ကောင်းကျိုးချမ်းသာ အဖြာဖြာကို ဆောင်ကျဉ်းပေးမည့် သစ်မြတ်ဖြစ်ပါတယ်။
ဆင်းတုတော်ထုလုပ် ကိုးကွယ်ခြင်း ကိုးကွယ်သော အိမ်မိသားစု၏ ဘေးအန္တရာယ်အသွယ်သွယ် ကင်းစေခြင်း၊ ရန်သူမျိုး (၅)ပါးတို့၏ ဘေးအန္တရာယ်များ ကင်းဝေးစေခြင်း စသော အကျိုးများ ရှိစေသည့်အပြင် ထုလုပ်ကိုးကွယ်သူ များအား ဘုန်းကံကြီးစေခြင်း အမျိုးမျိုးသော လာဘ်တို့ရွှင် ငွေများဝင်ခြင်း၊ အန္တရာယ်များကင်းဝေးစေခြင်း အစရှိသော အကျိုးကျေးဇူးများကို ရှိစေနိုင်သည်။
အဆောင်များ ထုလုပ်၍ စတင်ပြီးဝတ်ဆင်မည် ဆိုပါက - နံနက်အာရုံတက်ချိန်တွင် ကိုယ်လက်သန့်စင် ငါးပါးသီလခံယူ၍ - နတ်ဒေဝါ တို့အား မေတ္တာပို့သ၍ - ဂုဏ်တော်(၉)ပါးအား (၉)ခေါက် ရွက်ဖတ် သိဒ္ဓိတင်ကာ၊ ညာလက်မောင်း၊ ညာဘက် လက်ကောက်ဝတ်တွင် ဝတ်ဆင်ထားပါက လာဘ်ရွှင် ငွေဝင် စေခြင်း ၊ မသမာသူတို့ အောက်လမ်းဖြင့် အလွယ်တကူ မလုပ်ကြံနိုင်ခြင်း၊ ရန်သူများမှ မိမိအား အလွယ်တကူ လုပ်ကြံ ရန်ပြု၍ မရနိုင်ခြင်း အစရှိသဖြင့် ဂန္ဘီရအစွမ်းများ ရှိကြောင်း ယုံကြည်ကြသည်။
အဂ္ဂိရိတ်ပညာနှင့် သိဒ္ဓိဝင် ကျွန်းနက် ကျွန်းနက်ကို မီးရှို့ပါက ရွှေရောင်ပြာ၊ ငွေရောင်ပြာ၊ သံလိုက်ပြာများ တွေ့ရှိရပါမည်။
အဂ္ဂိရိတ်ပညာရှင်များ ရွှေရောင်ပြာ၊ သံလိုက်ပြာများ ကို စုပီး လက်ချားဆော်ဒါများကို ချော်ချက်ပြီး ထည့်ထည့်ထိုးပါ။
သံပြဒါးလုံး ရပါမည်။
ထို သံပြဒါးလုံးကို ဂေါ်လီလုံးကဲ့သို့ လုံးနေသော သံပြဒါး စစ်စစ်အဖြစ် လုံး၍ ကြိုက်ရာ သံလမ်းသို့ ဆက်၍ တက်နိုင်သည်။
အဂ္ဂရိတ်ပညာဖြင့် ဓာတ်လုံးရအောင် ထိုးနိုင်လျှင် ပီယသိဒ္ဓိ၊ ကာယသိဒ္ဓိ တို့၌ အလွန်ထူးခြားသည်။
စာဆိုအရ ‘‘လက်ခတ်သံ ကျွန်းဖိုသား သောင်တိုင်က ကြားသလေလေ…’’ ဆိုသော သီချင်းမှာ ကျွန်းနက် ကို ဆိုလိုကြသည်။
အထက်ကောင်းကင် အထိပင် လက်ခမောင်း ခတ်လောက်အောင် သိဒ္ဓိဝင်သော “သံ”မှာ “ကျွန်းနက်သံ” ဖြစ်သည်ဟု ဆိုသည်။
လာဘ်ရွှင်ငွေဝင် သိဒ္ဓိရှိခြင်း ပုတီး စီရင်ပြီး ထိုပုတီးဖြင့် ဂုဏ်တော်(၉)ပါးကို နေ့တိုင်းစိပ်ပါက လာဘ်ရွှင်စေပါသည်။
လိုအပ်လာသောအခါ ပုတီးစောင့်နတ်က အိပ်မက်လာပေးတယ်လို့ ပြောကြသည်။
ကျွန်းနက်ဘုရားကို အိမ်မှာပူဇော်ထားပါက - လာဘ်ရွှင် ရန်ကင်း ငွေအဝင်ကြမ်းလွန်းလို့ သင် စိတ်ချမ်းသာရပါလိမ့်မည်။
ဘုရားထုမည်ဆို အိမ်စီးပွားတိုးဖို့ရာ (၁)ဇဗ္ဗူ၊ (၂)ပတိ၊ (၃)မဟာမုနိ ဆင်းတုတော်များ၊ ကုမ္ပဏီရုံးခန်းများ၊ ဈေးဆိုင်များတွင် ပူဇော်ကိုးကွယ်မည်ဆိုပါက လာဘမုနိ ရုပ်ရှင်တော်မြတ် (သို့မဟုတ်) ရှင်သီဝလိ၊ ရှင်ဥပဂုတ် ဆင်းတုတော်တို့ကို ထုလုပ်၍ ပူဇော်လေ့ရှိကြပါတယ်။
မိတ်ဆွေတစ်ယောက် မှာယူ၍ ပူဇော်ထုလုပ်ထားတဲ့ရှင်ဥပဂုတ်ရုပ်ရှင်တော်မြတ် ဟာဆိုရင် သူ၏ ဆိုင်ရှေ့ကို အရောင်တင်နေတုန်းမှာပင် ဈေးဝယ်သူများ တဖွဲဖွဲကျလာတာကို ထူးထူးခြားခြားမြင်တွေ့ရဖူးပါတယ်။
နောက်ပြီး ဝိဇ္ဇာဓာတ်နှင့် နဂါးသိုက် တို့နဲ့ ဆက်စပ်ပြီး ပဌာန်းဆက် ရှိသူများသာ ပိုင်ဆိုင်ခွင့်ရှိတယ်လို့ ဆိုပါတယ်။
ဈေးရောင်းကောင်း၊ ဝယ်သူစည်ကား၊ လက်မလည်အောင် ရောင်းရလိုပါသလား? ဈေးရောင်း/ဈေးဝယ် လုပ်သူများ အနေဖြင့် မေတ္တာသုတ် ရွတ်ဖတ်၍ ကျွန်းနက်အား ပက်ဖြန်းခြင်းဖြင့်လဲ ဈေးဝယ်သူများ စည်ကားစေပါသတဲ့ခင်ဗျာ။
အင်မတန်လွယ်ကူပြီး ရိုးရှင်းလွန်းလို့ ဟုတ်မှဟုတ်ပါ့မလား ထင်မိမှာပါ။
ဒါပေမယ့် ကျွန်းနက်လေး လက်တဆစ်လောက် ရှာပြီး လုပ်ကြည့်ပါ။
တကယ်ထူးခြားမှု ရှိမှာဖြစ်ပါတယ်။
အိမ်၊ မြေ၊ တိုက်တာ၊ ခြံ၊ ကား ... အမြန်ရောင်းထွက်ချင်သလား ? အပြင်မီး၊ အတွင်းမီး၊ အပူသောကမီးများ ငြိမ်းအေးလိုသလား ? မန္တလေးမှ တရားရိပ်သာ ဖွင့်လှစ်ထားသော ဆရာတော်ဘုရား၏ ဩဝါဒအတိုင်း .. ကျွန်းနက်အသားလေးဖြင့် စီရင်နိုင်ပါတယ်ခင်ဗျာ။
”ကျွန်းနက်အတုံးလေး(၁)တုံး (သို့) အချောင်း(၁)ချောင်းဖြင့် ရောင်းလိုသော မြေကွက်အလယ်ဗဟိုရှိ မြေကြီးပေါ်ထောက်၍ ... ရောင်းလိုသော ဈေးဖြင့် အမြန်ရောင်းထွက်ဖို့ဆုတောင်းရမှာပါ။
နောက်တနည်းကတော့ ရေသန့်ဗူးထဲကို ကျွန်းနက် လက်မလောက်ထည့်၊ ဘုရားအား ကပ်လှူ၍ ပရိတ်ပဋ္ဌာန်းများ ရွတ်ဖတ်ဆုတောင်းပြီး .. ရောင်းလိုသော ကုန်၊ ကား၊ အိမ်၊ ခြံ တို့အား ပက်ဖျန်း ပေးခြင်းဖြင့် အလျှင်အမြန် ရောင်းထွက်စေပါတယ်။
နာနာဘာ၀ ဝိနာဘာဝတို့ အန္တရာယ်မှ ကင်းဝေးစေခြင်း ကျွန်းနက်အသားကို ဆောင်ထားရုံဖြင့် ပယောဂ အတိုက် ကင်းစေတယ် ၊ သရဲ မခြောက်စေ၊ မကပ်စေပါဘူး ( သရဲ၊ တစ္ဆေ ကြောက်တတ်သူများ အထူးဆောင်သင့်ပါတယ်)။
ညည အိပ်မက်ဆိုးတွေ မက်ပြီး အနှောက်အယှက် ခံနေရပီလား? ကျွန်းနက်သားကိုပဲ ဆောင်ထားပါ။
အိပ်မက်ဆိုးတွေ မမြင်မက်စေပါဘူး။
ကျွန်းနက်အား ဆေးအဖြစ်ဖြင့် အသုံးပြုကြခြင်း “သွေးကင်ဆာရောဂါ၊ သွေးအားနည်းရောဂါ၊ နှလုံးရောဂါ ဝေဒနာရှင်များ ပျားရည်နှင့်သောက်ပါ၊ ချမ်းသာကြပါမည်” လို့ဆိုပါတယ်။
အတက်ရောဂါရှင်များ ကျွန်းနက်စအား ဆောင်ထား၍ တက်သည်နှင့် ကျွန်းနက်ကို မီးရှို့ပြီး ရူနိုင်သည်။
ကိုယ်လက်ကိုက်ခဲ ထုံကျင်သူများ ကြောင်ပန်းငယ် နှင့် ရောသွေးပြီး ကိုယ်ခန္ဓာအားလိမ်းကျံ နှိပ်နယ်က သက်သာ ပျောက်ကင်းကြသည်။
ကျွန်းနက်သားအမှုန့် အနည်းငယ်အား ဆေးတော်များ ပိုမိုအစွမ်းထက်စေရန် ထည့်သွင်း၍ ဖော်စပ်ကြသည်။
ကျွန်းနက်သား စစ်မစစ် စစ်ဆေးနည်း ကျွန်းနက်သားအစစ်သည် မီးပြာချလျှင် “နီညိုရောင်”သန်းသော “ရွှေပြာ”ကို ရရှိမည်။
“ရွှေပြာ”ကို စက္ကူပေါ်တွင် ပွတ်ကြည့်ပါက “ဝင်းဝါသော ရွှေရောင်” ဖြစ်ရပါမည်။
ထို “ရွှေပြာ”အချို့ကို ယူ၍ သံလိုက်ဖြင့် ဆွဲကပ်ကြည့်ပါ၊ သံလိုက်မှာ ကပ်မှသာလျှင် “ကျွှန်းနက်သားအစစ်” ဖြစ်သည်။
ကျွန်းနက်အား ကိုင်ဆောင်ရာတွင်သတိပြုရန် အချက်များ * - လူများနင်းသော နေရာ၊ - ခြေနင်းဖတ်၊ - ကြမ်းပြင်၊ - နံနိမ့်စေသာ နေရာများတွင် မထားရပါ။
- အိမ်သာ၊ - ရေချိုးခန်း၊ - အမှိုက်ပုံး၊ - မီးဖိုချောင် စသည့် နေရာများတွင် မထားရပါ။
ပြူတင်းတံခါးတို့၏အနီး၊ အိမ်အပြင်ဟင်းလင်းပြင်တွင် မထားရပါ၊ “ကျီး”နားက “ဂုဏ်သတ္တိပျယ်သည်”ဟု အယူရှိသည်။
အဝတ်တန်းအောက် ၊ ထဘီတန်းအောက် မထားကောင်းပါ၊ * ခြောက်သွေ့ သန့်ရှင်းသော၊ မြင့်မြတ်သော နေရာများတွင်သာထားရန် အကြံပြုအပ်သည်။
မမကြီး သည် ၁၉၆၀ ပြည့်တွင် ထုတ်သည့် ဗန်းမော် တင်အောင်ရေးသော ဝတ္ထု ဖြစ်သည်။
မြင့်မိုရ် စာအုပ်တိုက်မှ ဖြန့်သည်။
ထိုနှစ်အတွက် အမျိုးသားစာပေဆုကို အောင်လင်း၏ အရိုင်းစံပယ်နှင့် တွဲရသော်လည်း ဆုပေးပုံကို မကျေနပ်၍ ဆုလက်မခံခဲ့။
ဇာတ်လမ်းအကျဉ်း ရာဇဝတ်တရားသူကြီး ဦးအေးသွင်သည် ခင်မာထူးနှင့် မောင်မောင်လေးဟူသော ကလေး ၂ ယောက်ရှိသည့် အရွယ်ကောင်း မုဆိုးဖို ဖြစ်သည်။
အရာအရွယ်ရှိသဖြင့် အသိုင်းအဝိုင်းမှ လူတို့က အရွယ်ညီသည့် အငြိမ်းစား စက်ရှင်တရားသူကြီး ဦးကျော်အောင်၏ ညီမ ကျောင်းဆရာမ မမကြီးနှင့် ဘေးတီးသည်။
သို့သော် ဦးအေးသွင် စိတ်ဝင်စားသွားသူမှာ ဦးကျော်အောင်၏ သမီး ခင် ကိုသာ ဖြစ်သည်။
လက်ရဲဇက်ရဲမုဆိုးဖိုနဲ့ အပျံသင်အပျိုပေါက်တို့ မကြာမီပင် နီးစပ်ကာ လက်ထပ်ဖြစ်သည်။
သို့သော် အိမ်ရှင်မက ကလေးစိတ်သာ ရှိသေးသည့်အတွက် မမကြီးကပင် အိမ်မှုကိစ္စများကို ဝင်လုပ်ပေးနေရသည်။
ထိုသို့ လုပ်သည်ကို ခင်က ဝင်စွက်သည် ထင်၏။
တစတစနှင့် ခင်က ပိုကာဆွဲခြင်း၊ ဈေးဝယ်ထွက်ခြင်း စသော ကတော်အလုပ်များကို ခုံမင်လာသည်။
ကလေးနှစ်ယောက်ရှိသေး၍ အိမ်တွင်းရေးမှာ အဆင်မပြေ။
မောင်ခင်အေးဟူသော သားတယောက် ရလာသည်။
မိမိကလေး ရလာသော်လည်း ကလေးထိန်းနှင့် လွှတ်ထားကာ ယခင်အတိုင်း သွားမြဲလာမြဲပင်။
ခင် လိုသော ငွေကို အလျင်မီမီ ပေးနိုင်ရန် ဦးအေးသွင်က ရုန်းကုန်ရသည်။
သို့ဖြင့် ငွေလွယ်သော စီးပွားရေးသမား မောင်မောင်ထွန်းနှင့် အလွမ်းသင့်သွားသည်။
တကြိမ်သော် ကြံမိကြံရာ လုပ်မိသော ဦးအေးသွင် လာဘ်ပေးလာဘ်ယူမှုနှင့် ထောင်ကျသည်။
ငွေရလမ်းမရှိသော ခင်က ဦးအေးသွင်နှင့် ကွာကာ ကလေးများကို ပစ်ပြီး မောင်မောင်ထွန်းနှင့် ယူလိုက်သည်။
ကလေးများကို မမကြီးက စောင့်ရှောက်ရသည်။
အတန်ကြာသော် မိုးညှင်းမှ စာတစောင် ရောက်လာသည်။
မောင်မောင်ထွန်း ပစ်သွား၍ သောင်တင်နေသော အိမ်မှ ခင် အသည်းအသန်ဖြစ်နေကြောင်း အသိပေးစာ ဖြစ်သည်။
မမကြီးက လိုက်သွား၍ ထူထူထောင်ထောင်ဖြစ်အောင် ပြုစုပြီး ရန်ကုန် ခေါ်လာသည်။
ဦးအေးသွင် ထောင်မှလွတ်သော် မမကြီးနှင့် ဦးအေးသွင်ကို ခေါ်ပြီး သူဝင်သဖြင့် ဇာတ်ရှုပ်ရကြောင်း ပြောသည်။
မမကြီးကို ဦးအေးသွင်နှင့် ပေါင်းကာ ကလေးများကို စောင့်ရှောက်ရန် တောင်းပန်သည်။
ဦးအေးသွင်ကိုလည်း ကလေးများကို မမကြီးနှင့်သာ စိတ်ချကြောင်း ပြောသည်။
ထို့နောက် အသက်ကုန်လေသည်။
ကိုးကား ကဏ္ဍ:၁၉၆၀ စာအုပ်များ ကဏ္ဍ:မြန်မာဘာသာစကား စာအုပ်များ။
right| 芽笼路) သည် စင်ကာပူ အရှေ့ပိုင်းဆင်ခြေဖုံးနှင့် နိုင်ငံ၏ ဗဟိုစီးပွားရေးခရိုင်ကို ဆက်သွယ်ပေးသည့် အဓိကလမ်းမကြီး ဖြစ်သည်။
လမ်းဖြတ်သွားသော ဂေးလန်းအရပ်ကို စွဲ၍ ဂေးလန်းလမ်းမဟု တွင်ခြင်း ဖြစ်သည်။
Peter K G Dunlop (2000) Street Names of Singapore Who's Who. ISBN 981-4062-11-1 သမိုင်းဝင် မြို့ပြအမွေအနှစ်ကို ထိန်းသိမ်းရန် လမ်းဘေးဝဲယာတွင် အထပ်နိမ့် ဆိုင်များ၊ အိမ်များရှိစေသည်။
အဆိုပါလမ်းကိုကိုယ်နှိုက်ကတွေ့ဆုံရှိရာအရှေ့ဘက်မှာစတင် ချန်ဂီလမ်းမ နှင့်အတူလမ်းဆုံမှာ Geylang Serai နှင့် Joo Chiat လမ်းမကြီး နှင့်သည်အထိအနောက်ဘက်၌ဆက်လက် Kallang လမ်းမကြီး ကျော် Kallang မြစ်, Sir Arthur ရဲ့တံတားမှာ။
ယခင်က Changi နှင့် Kallang ကို ဆက်သွယ်သည့်တစ်ခုတည်းသောအဓိကလမ်းကြောင်းဖြစ်သည်။
ယခင်က Changi လေဆိပ် တည်ရှိရာစင်ကာပူ၏ပထမဆုံးရည်ရွယ်တည်ဆောက်ထားသောမြို့ပြလေဆိပ်ဖြစ်သော Kallang လေဆိပ် ဖြစ်သည်။
အသွားအလာများပြားလာသည်နှင့်အမျှ Geylang လမ်းသည်လမ်းတစ်လမ်းအဖြစ်ပြောင်းလဲသွားပြီးဆန့်ကျင်ဘက်လမ်းကြောင်းအတွက်ယာဉ်ကြောပိတ်ဆို့မှုအတွက်မြောက်ဘက်သို့ Sims ရိပ်သာလမ်းကို အပြိုင်ဖောက်ထားသည်။
Geylang လမ်းသည်၎င်း၏ ပြည့်တန်ဆာလုပ်ငန်း၏ သမိုင်းကြောင်းအရလူသိများသည်။
ယခင်က ဂေးလန်းတွင် လမ်းသွယ် ၅၀ ကျော် ရှိဖူးသည်။
လမ်းသွယ် တခုစီ၌ ပြောသောစကား၊ လာသောနိုင်ငံ၊ ရောက်သောအသက်၊ ရှိသောအတွေ့အကြုံ၊ လိုချင်သောလိင်ဆက်ဆံမှုကိုယ်နေဟန်ထားအလိုက် သီးခြားဝန်ဆောင်မှုပေးနိုင်သော အမျိုးသမီးပြည့်တန်ဆာတို့ ရှိသည်။
ဥပမာဆိုသော် ထိုင်း၊ ဖိလစ်ပိုင်၊ မကာအို၊ ချန်ကင် (ချန်ကျင်း) စသည့်တို့အတွက် ထိုင်း၊ ဖိလစ်ပိုင် စသည်တို့မှ အမျိုးသမီးများ ရှိသည်။
အသစ်စက်စက် မိန်းကလေးများအတွက်လမ်း ရှိသကဲ့သို့ အတွေ့အကြုံသစ်ကို လိုလားသူအတွက်လည်း လမ်းရှိသည်။
အိမ်များရှေ့ရှိ ထွန်းထားသော မီးအိမ်နီတို့က ၎င်းတို့၏ အလုပ်ကို ဖော်ပြနေသည်။
ပုံမှန်သာ သုံးနိုင်သူတို့အတွက် လူစုထားသော မိန်းမခန်း၊ သို့ လမ်းထောင့်မှ မိန်းမတို့သာ ရှိသည်။
ဇိမ်အိမ်တို့မှာ ကြေးမြင့်ပြီး လက်လုပ်လက်စားတို့ မတတ်နိုင်။
စီးပွားကောင်းသူနှင့် ကော်ပိုရိတ်ဝန်ထမ်းတို့သာ သွားသည်။
ဟောင်ကောင်၊ တိုင်ပေတို့နှင့် ကွာသည်မှာ စင်္ကပူဈေးကွက်တွင် အမျိုးသမီးများအတွက် အမျိုးသားပြည့်တန်ဆာများ ခေတ်မစား။
အမျိုးသားတို့အတွက် အမျိုးသားပြည့်တန်ဆာသာ ရှိသည်။
ပြည့်တန်ဆာအသိုင်းအဝိုင်းကို အသိအမှတ်ပြုကတ် သီးသန့်ထုတ်ကာ ပုံမှန် ကျန်းမာရေးစစ်ဆေးခြင်း၊ ရဲအစောင့်အရှောက် ထားခြင်း ပြုသည်။
ပြည့်တန်ဆာစည်းကမ်း ချိုးဖောက်သူ၊ တရားမဝင် လုပ်ကိုင်သူတို့ကိုသာ အပြစ်ပေးသည်။
ဆက်ကြည့်ရန် စင်္ကာပူရှိသယ်ယူပို့ဆောင်ရေး ကိုးကား ကဏ္ဍ:စင်ကာပူနိုင်ငံရှိ လမ်းမများ။
thumb| ဟော်ဖကဲ့ဥ ဟော်ဘုရားကျောင်း(စာလုံးပေါင်းမမှန်)ဟု ကျယ်ကျယ်ပြန့်ပြန့် ဖော်ပြထားသော ဟော်ဖကဲ့ဥ () သည် လာအိုနိုင်ငံ၊ ဗီယန်ကျန်းရှိ ဝတ်ပြုရာ ဘုရားကျောင်းဆောင် ဖြစ်သည်။
ဝတ်သိသက္က၏ အရှေ့တောင်ဘက်၊ ဆဿသီရပ်လမ်းပေါ်တွင် ရှိသည်။
မြဘုရားအား ထားရန် ၁၅၆၅ ခုတွင် ဆောက်သည်။
ဘုရားကို ထိုင်းတို့ ယူသွားပြီးနောက် ကျောင်းဆောင်အလုံးသာ ကျန်ခြင်း ဖြစ်သည်။
စစ်ဒဏ်ကြောင့် အကြိမ်ကြိမ် ပြန်ဆောက်ရသည်။
ယခုမူ အတွင်းပိုင်းတွင် ဘာသာရေးဆိုင်ရာပြတိုက်နှင့် အရောင်းပြခန်းအဖြစ် ခင်းကျင်းထားသည်။
သမိုင်း thumb| ရပ်တော်မူ ရုပ်ပွား နေပြည်တော်အား လွမ်ပရာဘွမ်မှ ဗီယင်ကျန်းသို့ ပြောင်းရွှေ့ပြီးနောက် ၁၅၆၅-၆၆ တွင် ဘုရင် ဆဿသီရပ်က ဆောက်သည်။
နန်းတော်မြေတွင် မြဘုရားထားရန် ဆောက်ခြင်း ဖြစ်သည်။
ဇင်းမယ် (ယခု ချင်းမိုင်) မှ မြဘုရားကို ပင့်လာခြင်း ဖြစ်သည်။
ဘုရားကျောင်းဆောင်အဖြစ်သာ သုံးသဖြင့် သီတင်းသုံးသော ဘုန်းကြီးမရှိ။
မြဘုရားမှာ ထိုကျောင်းဆောင်တွင် နှစ် ၂၀၀ ကျော် စံနေသော်လည်း ၁၇၇၉ ခုတွင် (လက်ရှိ စက္ကီမင်းဆက်နှင့် ထိုင်းနိုင်ငံကို တည်ထောင်သူ) ထိုင်းဗိုလ်ချုပ် ချောင်ဖယားစက္ကီက ဗီယင်ကျန်းကို သိမ်းရပြီးနောက် ဘုရားကို သုဝဏ္ဏဘူမိသို့ ပင့်သွားသည်။
ကျောင်းဆောင်ကိုလည်း ဖျက်ဆီးသွားသည်။
ယခု ထိုဘုရားမှာ ဘန်ကောက်မြို့၊ ဝတ်ဘုရားကျောင်း၌ ရှိနေပြီး ထိုင်းဂုဏ်ဆောင် ဖြစ်နေသည်။
ဆုံးသွားသော ဘုရားအစား ဆင်းတုသစ်ထည့်ကာ ၁၈၁၆ ခုတွင် ကျောင်းဆောင်ကို ပြန်တည်သည်။
သို့သော် ထိုင်းတို့အား ပုန်ကန်သည့် ၁၈၂၈ ခုတွင် ကျောင်းဆောင် ထပ်ဖျက်ခံရသည်။
မြို့အလုံးလည်း ဖျက်ဆီးခံရသည်။
ပြင်သစ်အင်ဒိုချိုင်းနား ကိုလိုနီခေတ်တွင် ၁၉၃၆ မှ ၁၉၄၂ အကြား လူးဝစ် ဒီလပို၏ ဓာတ်ပုံများကို မှီး၍ ပြင်သစ်တို့က ကျောင်းဆောင်ကို ပြန်တည်သည်။
မူလအပျက်ပုံကို အခြေခံကာ မွမ်းမံခြင်း ဖြစ်သည်။
ယခင်အဆောက်အဦကို အခြေခံသော်လည်း ပုံစံမှာ ၁၉ ရာစု ထိုင်းဗိသုကာလက်ရာနှင့် ပိုဆင်သည်။
၁၉၇၀ ဝန်းကျင်တွင် ကျောင်းဆောင်ကို ပြတိုက်အဖြစ် ပြောင်းလိုက်သည်။
၁၉၉၃ တွင် အကြီးစားမွမ်းမံမှု လုပ်သေးသည်။
အခင်းအကျင်း thumb| ကြေးဆင်းတုများ ဟော်ဖကဲ့ဥကို လာအိုတို့၏ ဘာသာရေးအနုပညာလက်ရာများကို တွေ့နိုင်သည့် အကောင်းဆုံးနေရာများအနက် တခုဖြစ်သည်။
ကျောင်းစင်္ကြန်တွင် ဆင်းတုအချို့ ထားသည်။
၆ ရာစုမှ ၉ ရာစုကြား ကျောက်ဆင်းတုများအပြင် နောက်ပိုင်းရာစုတို့မှ ထိုင်တော်မူ၊ ရပ်တော်မူ ကြေးဆင်းတုများလည်း ရှိသည်။
ဆင်းတုအများစုမှာ သိမ်ထဲတွင် ဖြစ်သည်။
သိမ်ကို ဘာသာရေးအခမ်းအနားများ ကျင်းပရန်လည်း သုံးသည်။
သိမ်အဝင်ရှိ ထွင်းတံခါးတို့မှာ မူလဗိမာန်မှ တံခါးရွက်များ ဖြစ်သည်။
ထိုင်းမှ မြဘုရားပုံတူ ထုထားသော ဆင်းတုလည်း ရှိသည်။
မြဘုရားတင်သည့် ပုလ္လင်၊ ခမာလက်ရာများ၊ သစ်သားပန်းပုများ၊ ကြေးဝါဖားစည်နှင့် ထန်းရွက်ပေါ်တွင် ရေးသော ဘုရားစာများ ရှိသည်။
အဆောက်အဦကို ဥယျာဉ်ပြင်၌ ထားပြီး ထိုဥယျာဉ်၌ ပြထားသော ပစ္စည်းများအနက် တခုမှာ အိုးခင်းဟု နာမည်ကြီးသော ရှိန်းကောင်းကုန်းပြင်မြင့်မှ ရသည့် နှစ် ၂၀၀၀ သက်တမ်းရှိ ကျောက်အိုး ဖြစ်သည်။
ပြခန်း ပြင်ပလင့်များ ဟော်ဖကဲ့ဥပြတိုက် ကိုးကား ကဏ္ဍ:လာအိုနိုင်ငံရှိ ပြတိုက်များ ကဏ္ဍ:လာအိုနိုင်ငံရှိ ဗုဒ္ဓဘာသာ ဘုရားကျောင်းများ။
thumb|ဘဝသံသရာ မီးရထားလမ်းတံတား ရှမ်းပြည်နယ် (တောင်ပိုင်း)၊ ဟဲဟိုးမြို့၊ တောင်လေးလုံးကျေးရွာ အနီးတွင် တည်ရှိသော မီးရထားဖြတ်သည့် တံတားဖြစ်သည်။
သာစည်နှင့် ရွှေညောင်အကြား မိုင်တိုင်အမှတ် (၃၇၉/၇-၈)တွင် တံတားတည်ရှိသည်။
သာစည်-ညောင်ရွှေအကြားတွင် တံတားအစင်းပေါင်း ၄၀၀ ကျော်ရှိသည့်အနက် ဘဝသံသရာတံတားသည် တံတားအမှတ်(၃၈၂) ဖြစ်သည်။
တံတားအမြင့်မှာ (၆၂)ပေမြင့်ပြီး အရှည် ပေ ၂၀၀ ရှိသော CIP. R13A သံဘောင်အမျိုးအစား တံတားဖြစ်သည်။
၁၉၂၇-ခုနှစ်တွင် စတင် တည်ဆောက်ခဲ့သဖြင့် ယခုအခါ နှစ်ပေါင်း ၉၀ ကျော်ပြီ ဖြစ်သည်။
ဘဝသံသရာတံတားဟု ခေါ်ဆိုကြခြင်းမှာ ၁၉၅၆-ခုနှစ်တွင် ဒါရိုက်တာ ဦးသုခ ရိုက်ကူးသည့် ဘဝသံသရာ အသံထွက်ရုပ်ရှင် မြန်မာဇာတ်ကားတွင် ပါဝင်ခဲ့သည့်အတွက် ဘဝသံသရာတံတား ဟု အမည်တွင်သွားသည်။
၁၉၂၇ -ခုနှစ်ကတည်းက တည်ဆောက်ခဲ့သော်လည်း ၁၉၅၆-ခုနှစ်ရောက်မှသာ အမည်ရသွားသည့် တံတားလည်း ဖြစ်သည်။
အဆိုပါတံတားသည် အထက်ဟဲဟိုးသို့ တက်ရာ၌ ခရုပတ် စက်ဝိုင်းသဏ္ဌာန် အတက်အဆင်းများစွာဖြင့် မောင်းနှင်ရသော အနိမ့်အမြင့်၊ အကွေ့အကောက်၊ အတက်အဆင်းများလှသောကြောင့် လူ့ဘဝနှင့် နှိုင်းယှဉ်၍ ဒါရိုက်တာ ဆရာကြီးဦးသုခက ဘဝသံသရာရုပ်ရှင်ကားအား အဓိကဇာတ်ဝင်အဖြစ် ရိုက်ကူးခဲ့ရာမှ ဘဝသံသရာတံတားဟု အမည်တွင်ခဲ့ခြင်း ဖြစ်သည်။
မင်းသားကြီးဦးဇေယျ၊ မင်းသမီးကြီး ဒေါ်မေသစ်တို့၏ ဘဝသံသရာဇာတ်ကား နှင့် လိုက်ဖက်သည့် သီချင်းစာသားဖြစ်သည့် ဘဝသံသရာ၊ မနေမနားတသွားထဲ သွားကြ ရှာ၊ ခရီးပန်းတိုင် မရောက်မချင်း၊ တစ်ယောက် ဆင်း၊ တစ်ယောက်တက် ဆက်လက်ထွက်ခွာ မှာဆိုသည့် စာပိုဒ်ကြောင့် တံတားအမှတ် (၃၈၂)၊ နန်းနွတ်ချောင်းတံတားသည်လည်းမူလအမည်ကွယ်ပျောက်ပြီး ယနေ့ထိ ဘဝ သံသရာတံတားဟု ခေါ်ဆိုကာ ပြည်တွင်း၊ ပြည်ပ ခရီးသွားများလေ့လာစရာ နေရာတစ်ခု အဖြစ် တည်ရှိနေပေသည်။
မြန်မာနိုင်ငံတွင် သမိုင်းဝင်နာမည်ကျော်ကြားသော တံတားများမှာ ဂုတ်ထိပ်တံတားနှင့် ဘဝသံသရာတံတား ဖြစ်ပြီး လာရောက်သူများ အမှတ်တရ ဓာတ်ပုံရိုက်ကြသည်။
စလေရုပ်စုံကျောင်း သည် မြန်မာနိုင်ငံ၊ မကွေးတိုင်းဒေသကြီး၊ စလေမြို့တွင် တည်ရှိသော ရှေးဟောင်းသမိုင်းဝင် ဗုဒ္ဓဘာသာ ဘုန်းတော်ကြီးကျောင်းတစ်ခု ဖြစ်သည်။
ကုန်းဘောင်ခေတ် စာဆိုတော် ဦးပုည၏ မွေးရပ်မြေဇာတိဟု လူသိများပြီး သမိုင်းမှတ်တမ်း အထောက်အထားများအရ ဒုတိယပုဂံဟု တင်စားခေါ်ဝေါ်ကြသည့် စလေမြို့သို့ ပြည်တွင်းပြည်ပမှ ဧည့်သည်အများအပြား လာရောက်လျက် ရှိနေသည့်အတူ စလေမြို့၏ အထင်ကရနေရာတစ်ခု ဖြစ်သော ပန်းပုရုပ်စုံကျောင်းသို့ သွားရောက်လေ့လာ ကြည့်ရှုနေကြသည်။
စလေပန်းပုရုပ်စုံကျောင်းတော်ကြီးကို စလေမြို့နေ ဦးဘိုးကြည်နှင့် ဇနီး ဒေါ်ရွှေသက်တို့က ခရစ်နှစ် ၁၈၈၂-ခု၊ မြန်မာနှစ် ၁၂၄၄-ခုတွင် စတင်တည်ဆောက်ခဲ့ကာ ခရစ်နှစ် ၁၈၉၂-၊ မြန်မာနှစ် ၁၂၅၄-ခုတွင် ပြီးစီးလှူဒါန်းခဲ့ပြီး ကျောင်းတော်ကြီးမှာ အလျားပေ ၁၅၀၊ အနံ ၈၉-ပေရှိကာ သစ်သားတိုင်လုံးပေါင်း ၁၅၄-လုံး ရှိသည်။
ကျောင်းတော်ကြီး၏ ပန်းပုရုပ်စုံပေါင်း ၄၅-ရုပ်နှင့် အဆောင်ပေါင်း ၆ ဆောင်ကျန်ရှိနေပြီး ၁၉၉၅-ခုနှစ်တွင် စလေဒေသအနီးတစ်ဝိုက်မှ တွေ့ရှိရသော ရှေးဟောင်းပစ္စည်းများ ခင်းကျင်းပြသရန်အတွက် ရှေးဟောင်းသုတေသနပြတိုက်အဖြစ် စတင်ဖွင့်လှစ် ပြသခဲ့သည်။
ယခုလက်ရှိအချိန်တွင်လည်း စလေပန်းပုရုပ်စုံကျောင်းတော်ကြီးကို ရှေးဟောင်းသုတေသနနှင့် အမျိုးသားပြတိုက်ဦးစီးဌာနမှ ထိန်းသိမ်းကာကွယ် စောင့်ရှောက်လျက် ရှိသည်။
စလေပန်းပုရုပ်စုံကျောင်းတော်ကြီးသို့ ဝင်ရောက်လေ့လာပါက ပြည်တွင်းဧည့်သည်များကို ဝင်ကြေးအခမဲ့နှင့် နိုင်ငံခြားသား ဧည့်သည် တစ်ဦးလျှင် ၅၀၀၀-ကျပ်နှုန်း ပေးဆောင်ရပြီး အပတ်စဉ် တနင်္လာနှင့် အစိုးရရုံးပိတ်ရက်များမှအပ ကျန်ရက်များတွင် ဖွင့်လှစ်ပေးလျက်ရှိသည်။
မန္တလေးနေ့စဉ်သတင်းစာ၊ ၂.၁၁.၂၀၁၉၊ စာ-၂၄ မီတာ(၃၀) အရှည်ရှိပြီး (၁၂၄၀) မီတာ အကျယ်အဝန်းရှိသော ရုပ်စုံကျောင်းသည် ၎င်း၏ရှုပ်ထွေး၍ သေသပ်လှပသော လက်မှုနှင့် ပန်းပုလက်ရာများအား ကြည့်ရှုလေ့လာရန် ကမ္ဘာတစ်ဝန်းလုံးမှ ခရီးသွားဧည့်သည်များကို ဆွဲဆောင်နိုင်သည်။
စစ်ကိုင်း ရုပ်စုံကျောင်း သည် စစ်ကိုင်းတိုင်းဒေသကြီး၊ စစ်ကိုင်းတောင် တောင်အဆင်းကားလမ်းဘေး အရိယဝံသချောင်၌ တည်ရှိသည်။
အရိယဝံသချောင် ရုပ်စုံကျောင်းဆောင်ကို အင်းဝခေတ်၊ ရေငုံဆရာတော်ကြီးထံမှာ ပညာသင်ကြားနေသော" ရှင်အရိယာဝံသ" ကိုယ်တော်၏ စာပေကျမ်းဂန် တတ်မြောက်မှုကို ကြည်ညိုသည့်အတွက် အင်းဝဘုရင် ဒုတိယမင်းခေါင်မှ ကျောင်းဆောက်လှူဒါန်းခဲ့ခြင်းဖြစ်ပြီး ဆရာတော်ကြီး ပျံလွန်တော်မူပြီးနောက်ပိုင်း ပျက်စီးသွားသည့်ကျောင်းအား မူလလက်ရာမပျက် ပြန်လည်တည်ဆောက်ထားခြင်းဖြစ်သည်။
ပျက်စီးနေပြီဖြစ်သည့် ရုပ်စုံကျောင်းအား လွန်ခဲ့သော ၁၅-နှစ်ခန့်က သီတဂူဆရာတော်ကြီးမှ မူလလက်ရာမပျက် ပြုပြင်တည်ဆောက်ခဲ့သည်။
အဆိုပါကျောင်းမှာ ဆရာတော်တစ်ပါးတည်း သီတင်းသုံးနိုင်သည့်ကျောင်းဖြစ်၍ တစ်ပါးထိုင်ကျောင်းအဖြစ် သတ်မှတ်ခေါ်ဝေါ်ခဲ့ကြသည်။
ကျောင်းအဆောက်အအုံကို ဇာတ်ကြီးဆယ်ဘွဲ့ နိပါတ်တော်ဇာတ်ရုပ်များ၊ ကနုတ်ပန်းလက်ရာများဖြင့် တည်ဆောက်ထားသည့် သစ်သားထည်ရုပ်စုံကျောင်းအဖြစ် မြန်မာမှုလက်ရာများဖြင့် တည်ဆောက်ထားသည်။
ခေတ်အဆက်ဆက် ပြုပြင်ထိန်းသိမ်းခဲ့သော ရုပ်စုံကျောင်းသက်တမ်းသည် နှစ်ပေါင်း ၇၀ဝ နီးပါးခန့်ရှိပြီ ဖြစ်သည်။
တိုင်းဒေသကြီးအစိုးရအဖွဲ့မှ ခရီးသွားနေရာတစ်နေရာအဖြစ် သတ်မှတ်အကောင်အထည်ဖော် ဆောင်ရွက်လျက်ရှိပြီး လာရောက်လည်ပတ်သူ၊ လေ့လာသူများ နေ့စဉ်ရှိသည်။
ကိုးကား ကဏ္ဍ:မြန်မာနိုင်ငံရှိ ဘုန်းကြီးကျောင်းများ ကဏ္ဍ:စစ်ကိုင်းမြို့။
လာအို-မြန်မာ ချစ်ကြည်ရေးတံတား သည် မြန်မာနိုင်ငံ၊ ရှမ်းပြည်နယ်အရှေ့ပိုင်း၊ တာချီလိတ်ခရိုင်၊ ကျိုင်းလပ်မြို့နှင့် လာအိုနိုင်ငံ၊ လွန်းနံ့သာ (Luang Namtha) ပြည်နယ်၊ လောင်းပြည်နယ်၊ ကျိုင်းကော့ (Xieng Kok) ရွာကို ချိတ်ရန် မဲခေါင်မြစ်ကို ဖြတ်ထိုးသော တံတားဖြစ်သည်။
Yola Verbruggen (5 May 2016) "Nation's Leaders Set for First Foreign Visit to Laos ". Myanmar Times. တည်ဆောက်ဖြစ်ပုံ ၂၀၀၃ ခု၊ အောက်တိုဘာလတွင် ရန်ကုန်၌ ကျင်းပသော ဧရာဝတီ-ကျောက်ဖရား-မဲခေါင်စီးပွားရေးပူးပေါင်းဆောင်ရွက်မှု မဟာဗျူဟာ (ACMCES) အစည်းအဝေးတွင် ဗီယက်နမ်က အဆိုသွင်းသည်။
(12 May 2015) "Laos-Myanmar Friendship Bridge Opens". J&C Services. ဤတံတား တည်ဆောက်ခြင်းဖြင့် ဗီယက်နမ်ရှိ ဟိုင်ဖုံ (Hai Phong) ပင်လယ်ဆိပ်နှင့် မြန်မာရှိ ကျောက်ဖြူပင်လယ်ဆိပ် တဆက်တည်းဖြစ်ကာ မြန်မာ-လာအို-ဗီယက်နမ်စင်္ကြန် ဖြစ်လာမည် ဖြစ်၏။
တံတားဆိုင်ရာ အချက်အလက်များ ၆၉၁.၆ မီတာ ရှည်ပြီး လာအိုဘက် ချဉ်းကပ်လမ်း ၇၅၈ မီတာ၊ မြန်မာဘက် ချဉ်းကပ်လမ်း ၆၁၀ မီတာ ရှိသည်။
ဒေါ်လာ ၂၆ မီလီယံ သုံးခဲ့ပြီး ၂၀၁၃ ခု၊ ဖေဖော်ဝါရီလ ၁၆ ရက်တွင် စဆောက်သည်။
(11 May 2015) "Myanmar-Lao Friendship Bridge Opens ". Mizzima. မြန်မာ-လာအို သံဆက်ဆံရေး နှစ် ၆၀ ပြည့် အထိမ်းအမှတ်အဖြစ် ဖွင့်ခြင်း ဖြစ်၏။
Chan Mya Htwe (7 Jul 2016) "Border Issues Delay Myanamr-Laos Friendship Bridge Trade ". Myanmar Times. တရုတ်အရှေ့ပိုင်းသို့ ဗီယက်နမ်ရှိ ပင်လယ်ဆိပ်မှ ပို့လျှင် ခရီးတိုသည်။
ကိုးကား ကဏ္ဍ:မြန်မာနိုင်ငံရှိ တံတားများ ကဏ္ဍ:လာအိုနိုင်ငံရှိ တံတားများ။
စကု ရုပ်စုံကျောင်း သည် မကွေးတိုင်းဒေသကြီး၊ မင်းဘူးခရိုင်၊ စကုမြို့နယ် မင်းဘူး-ဆင်ဖြူကျွန်း ကားလမ်းအနီးတွင် တည်ရှိသော ရှေးဟောင်း မှန်ကင်းရုပ်စုံကျောင်းဖြစ်သည်။
ရှေးဟောင်း မှန်ကင်းရုပ်စုံကျောင်းသည် နှစ်ပေါင်း ၁၃၉-နှစ်ခန့် ရှိပြီ ဖြစ်သည်။
မှန်ကင်းရုပ်စုံကျောင်းကို စလင်းသူကောင်းမျိုးများ ဖြစ်ကြသော မြို့ဝန်မင်း ဦးဆိုင် နှင့် ဒေါ်ငွေတို့မှ မြန်မာသက္ကရာဇ် ၁၂၄၂-ခုနှစ်တွင် တည်ဆောက်လှူဒါန်းခဲ့ပြီး တိုင်အလုံးပေါင်း ၁၃၆ လုံး ရှိ၍ မြန်မာမှုဗိသုကာ သစ်သားပန်းပု လက်ရာများကို တွေ့ရသည်။
အုတ်လှေကား သုံးစင်း တပ်ဆင်ထားကာ ပြဿဒ်ဆောင်၊ စနုဆောင်နှင့် ဆောင်မကြီးတို့ ပါရှိသည်။
ရှေးခေတ် စကုမြို့ဝန်၊ မြို့သူကြီးတို့ တည်ဆောက် ကိုးကွယ်ခဲ့သော လေးထပ်ကျောင်း၊ သုံးထပ်ကျောင်း၊ မှန်ကင်းကျောင်း၊ ကန်ဦးကျောင်းစသည့် ကျောင်းကြီးများတွင် ဇာတ်နိပါတ်တော်များ ကို သရုပ်ဖော်ပြသထားသော ရှေးမြန်မာပန်းပုလက်ရာများ ရှိသည်။
မြန်မာ့အလင်း သတင်းစာ၊ (၂၄.၈.၂၀၁၉) မင်းထက်အောင်(မန်းကိုယ်ပွား) ရေးသောဆောင်းပါး၊ စာ-၉ ကိုးကား ကဏ္ဍ:မြန်မာနိုင်ငံရှိ ဘုန်းကြီးကျောင်းများ ကဏ္ဍ:မကွေးတိုင်းဒေသကြီး။
လာအို-မြန်မာဆက်ဆံရေး သည် အိမ်နီးချင်းနှစ်နိုင်ငံဖြစ်သော လာအိုနှင့် မြန်မာတို့၏ ရှည်လျားနီးကပ်သော ဆက်ဆံရေးဖြစ်သည်။
မြန်မာနိုင်ငံသည် ဗီယင်ကျန်း တွင် သံရုံးရှိပြီး လာအိုက ရန်ကုန်၌ သံရုံးရှိသည်။
သမိုင်းနှင့် ခေတ်သစ်ဆက်ဆံရေး ထေရဝါဒကိုးကွယ်ပုံချင်း တူသော်လည်း ၁၆ ရာစုမှစပြီး နှစ်နိုင်ငံစစ်ပွဲများ ဆင်နွှဲသည်။
အများစုမှာ မြန်မာဘက်မှ ပြည်ထောင်မင်းတို့က ကျူးကျော်ခြင်း ဖြစ်သည်။
တောင်ငူမင်းဆက်သည် ဘုရင့်နောင်အုပ်ချုပ်ချိန်အတွင်း လာအိုကို သိမ်းပိုက်ခဲ့သည်။
ဇယဇေဋ္ဌာဓိရာဇ်သည် လင်းဇင်းပြည်ကို ဦးစီးကာ ဗမာတို့အား ခုခံသည်။